פרוטוקול 30.12.2018

נוכחים:

אורי בלאס עודד רוס יבגני לבנזוב עמירם קפלן שאול ויינשטיין ושלמה שתיל שהוזמן לועדה.

**נושא ראשון- האם לאפשר לשחקני נוער לא להחשיב תחרויות בחוץ לארץ בהתאם לבקשתם?**

עמירם קפלן שאל מדוע הנושא של מד כושר לשחקני נוער עולה שוב ושוב כי צריכה להיות סיבה לדון בנושא בתכיפות רבה.

הוסבר שהנושא עולה שוב כי קודם לא חשבו על ילדים מתחת לגיל 12 שמשתתפים בתחרויות בחוץ לארץ מלבד אליפות אירופה או אליפות עולם,והנושא רלבנטי גם לילדים נוספים שנוסעים לחוץ לארץ לשחק בתחרויות.

בעיה:שחקני נוער בגילאים נמוכים יורדים במד כושר ישראלי כתוצאה מתחרויות שהם משחקים בחוץ לארץ.

שלמה שתיל העלה את הבעיה עוד לפני התחרויות שבהן אור שתיל משתתפת בהן בחוץ לארץ וביקש עוד לפני התחרויות לא להחשיב את התחרויות למד כושר ישראלי בלי קשר לתוצאות או לקבוע כללים אחרים(למשל שרווח בבינלאומי יגרור רווח בישראלי והפסד בבינלאומי יגרור הפסד בישראלי).

לגבי כללים אחרים הרעיון הכי פשוט היה לקבוע פשוט ששחקן מרוויח או מפסיד ישראלי בהתאם לבינלאומי שלו(בגלל שהמקדם של הבינלאומי גבוה מהישראלי אז הרעיון היה משהו בנוסח שאם שחקן מרוויח X נקודות בבינלאומי הוא ירוויח 80 אחוז של X בישראלי).

החסרון הוא שלפעמים הבינלאומי של שחקן לא משקף ולא הוגן לדעתי ששחקן ינצל בינלאומי נמוך שקיבל כדי להרוויח לא מעט מד כושר ישראלי.

רעיון אחר של חישוב נוסחת המרה חדשה שיהיה צריך כל פעם לשנות בהתאם לנתונים נדחה בטענה שזה לא פשוט לבצע את זה כך שלמרות שזה לא אופטימלי וזה הרקע להחלטת הועדה בנושא

לסיכום:

הועדה ממליצה פה אחד בהמשך להמלצה קודמת על אליפות אירופה ועולם לא להחשיב למד כושר ישראלי כלל תחרויות של שחקנים בשנתון 11 ומטה,והיא ממליצה שזה יהיה לכל התחרויות שיתקיימו בשנת 2019 כלומר אחרי הדיון בועדת הדירוג גם אם ישיבת ההנהלה הקרובה תהיה אחריהן.

הערה לפרוטוקול :אני לא מרוצה מהעובדה שמשחקים לא יחשבו כלל למד כושר ,ולדעתי יש פתרון יותר טוב אבל לדעתי אי החשבה למד כושר של התחרויות עדיפה על המצב הקיים(ולכן תמכתי בהמלצה).

**נושא שני:שינוי כללי הדירוג שלפיהם תוקף המד כושר הוא החל מה2 לחודש.**

הכלל הקיים הוא שתוקף המד כושר מתחיל ב2 לחודש מה שאומר למשל שמשחק שהתקיים ב1.10 מחושב לפי מדי הכושר שהיו ב1.9 ומשחק שהתקיים ב2.10 מחושב לפי מדי הכושר שהיו ב1.10.

הבעיה היא שהכלל הקיים הוא מבלבל ולדעת מספר חברי ועדה יותר פשוט לקבוע שמשחקים בחודש מסויים יחושבו לפי אותו עדכון.

הנימוק לכלל הקיים הוא שהמד כושר מתפרסם בסוף ה1 בחודש ורק ב2 בחודש שחקנים יודעים את המד כושר שלהם,ושחקנים רוצים לדעת מה המד כושר של היריב למשל כדי להחליט אם להסכים לתיקו או לא.

הוסכם שהנימוק הזה לא תואם את המציאות בגלל הדברים הבאים:

1)זה לא שבקביעות המד כושר מתפרסם בדיוק במעבר ל2 בחודש,והיו מקרים שפרסום המד כושר התעכב בגלל שה2 בחודש לא היה יום עבודה,והיו מקרים שהמד כושר ל1 בחודש התפרסם כבר ב1 לחודש

2)בכל מקרה המד כושר המתפרסם לא בהכרח מדוייק ויכול להיות מיניעדכון.

מכיון שהנימוק לא תואם את המציאות יותר פשוט לקבוע(ולדעתי יותר פשוט להבין) שמשחקים בחודש מסויים מחושבים לפי העדכון של ה1 לחודש.

הוחלט פה אחד להמליץ שבעתיד תוקף המד כושר יהיה החל מה1 לחודש מה שאומר שמשחק שמשוחק ב1 לחודש יחושב לפי המד כושר המעודכן לאותו יום.

**נושא שלישי:הבקשה של רם סופר לגבי עומר רכס ומה לעשות לגבי מד כושרו.**

יצויין שבמקרה הזה היתה פניה מראש של רם סופר אלי עוד לפני הדיון הקודם,וזה לא שרם סופר ראה שהשחקן מצליח בתחרויות ואחריהן פנה אלי.

הבעיה היא שמדובר בשחקן ברמה של לפחות מד כושר 1800 שקיבל מד כושר התחלתי 1300.

יש לזה שני חסרונות:

חסרון ראשון הוא פגיעה בשחקן עצמו שנמנע ממנו לשחק בתחרויות חזקות יותר כתוצאה ממד כושרו הנמוך.

חסרון שני הוא פגיעה ביריבים שמקבלים יריב עם מד כושר נמוך בהרבה וכתוצאה מכך נפגעים במד כושר.

הוחלט שמן הראוי לקבוע כלל שמתקנים מד כושר לשחקן שהתחיל עם 1300 בגילאי 12-13 ומראה ביצועים חריגים.

לשאלה מהם ביצועים חריגים הוחלט שביצועים של שחקן שהתחיל עם 1300 הם חריגים אם ורק אם מתקיימים כל התנאים הבאים

א)ביצועים של למעלה מ1650

ב)ממוצע יריבים מעל 1500

ג)צבר בעדכון לראשונה לפחות 10 משחקים למד כושר במצטבר מאז התחיל לשחק למד כושר.

נשאלה השאלה האם לתקן רטרואקטיבית את מד כושרו של עומר רכס והוחלט לבדוק אם אין שחקנים נוספים שצריך לתקן את מד כושרם.

בבדיקה שנערכה של כ100 שחקנים שהתחילו בגיל 12-13 עם מד כושר 1300 מתברר שעומר רכס הוא היחידי שעומד בתנאים האלו בשנתיים האחרונות,ושחקנים אחרים לא.

אמנם לפי הנחיה שקיבלתי לועדה אסור לדון בשינויים רטרואקטיבים ,וכל שינוי צריך להעשות רק לגבי העתיד אבל לדעתי(ולדעת חברי ועדה נוספים) הועדה יכולה להמליץ להנהלה לקבל שינויים רטרואקטיבים,וכך הועדה החליטה(כמובן המלצה לא מחייבת את ההנהלה).

מדובר במקרה חריג ביותר וחשוב לנו שהצדק הספורטיבי יתקיים גם עבור השחקן וגם עבור יריביו,ולכן אלו המלצות הועדה בסעיף זה:

הועדה ממליצה ללא מתנגדים להנהלה לתקן רטרואקטיבית את מד כושרו של עומר רכס,ולחשב מחדש את המשחקים שלו כאילו עומר רכס התחיל עם מד כושר 0(כמו כן הכלל תקף גם לגבי שחקנים אחרים בעתיד שיראו ביצועים חריגים ולא רק לעומר רכס).

אבהיר שלדעתי ולא רק לדעתי שינויים חריגים כמו שינוי זה צריכים להעשות רק באופן שקוף עם פרסום באתר האיגוד. לגבי אישור הנהלה מראש אז הובעה דעה על ידי עמירם קפלן שלא בטוח שצריך אישור כזה מראש ,ושאפשר לשנות כאשר ההנהלה תאשר את זה גם אחר כך מכיון שועדת הדירוג היא ועדה מקצועית.

בכל מקרה אבהיר לציבור השחמטאים שלא אני קובע בנושא,ולפי הבנתי בלי אישור הנהלה האיגוד לא מתכוון לשנות כלום.

**נושא רביעי:לגבי הגדלת המקדם בקצב מלא סוכם ששאול צריך לבצע בדיקה בנושא ולהריץ במקביל גם את המקדמים החדשים כדי לבדוק את ההשפעה על המד כושר הישראלי.**

בעיה:בועדה רוצים להגדיל את המקדם בקצב מלא ,ואני חושש שזה ייצור אינפלציה במד כושר ולכן סוכם שצריך לבדוק את הנתונים לפני שהועדה תחליט סופית מה להמליץ להנהלה בנושא.

לא התקבלה החלטה בינתים ויוחלט אחרי ששאול יבצע בדיקה בנושא.

**נושא חמישי:חישוב מחדש של משחקים של השחקנים עם מד כושר 0 עד שיגיעו ל15 משחקים.**

בעיה:שחקן מקבל מד כושר אחרי 5 משחקים ואחר כך המד כושר שלו משתנה לאט מדי.

הרעיון שכבר דנו בו בועדה היה לחשב מחדש מד כושר על סמך ביצועיו בכל המשחקים ששיחק עד שיגיע ל15 משחקים ורק אחרי זה לחשב משחקיו לפי הנוסחה הרגילה.

דיברתי עם שאול בישיבה והוא הבהיר שטכנית זה אפשרי מבחינתו לחשב מחדש ביצועים לכל השחקנים עם מד כושר 0 עד שיגיעו ל15 משחקים.

סוכם עקרונית בישיבה הקודמת לדון בנושא בישיבה הבאה אחרי ששאול יענה אם אין בעיה טכנית אבל מכיון ששכחתי לעשות את זה אז נושא זה עובר לישיבה הבאה כך שבשורה התחתונה

לא התקבלה החלטה בנושא.

רשם: אורי בלאס